Diari Oficial de la Generalitat Valenciana


Sumari del DOGV 3427, del 04-02-1999 (1998/11377)

Informació pública de les bases que han de regir la convocatòria per a proveir en propietat una plaça de tècnic superior en gestió informativa i documental.
------------------------------------------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11026


Data del document
:   04-02-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * administració local
    * concurs administratiu
    * professió de la informació

Informació pública de les bases que han de regir la convocatòria per a proveir en propietat una plaça de tècnic superior en gestió informativa i documental. [1998/S11428]
  
L'Ajuntament Ple de València, en la sessió del dia 26 de juny de 1998, va aprovar les següents:
  
Bases que han de regir la convocatòria per a proveir en propietat una plaça de tècnic superior en gestió informativa i documental.
  
L'objecte d'aquestes bases, aprovades pel ple de la corporació el dia 26 de juny de 1998, és la provisió en propietat d'una plaça de tècnic superior en gestió informativa i documental de l'escala d'administració especial, subescala tècnica, classe superior, grup A, de titulació de l'article 25 de la Llei 30/1984, de 2 d'agost.
  
El procediment selectiu és el d'oposició lliure.
  
Normes generals
  
Primera. Places màximes a proveir
  
El tribunal no pot declarar que ha superat el procés selectiu un nombre d'aspirants superior al de places convocades.
  
Segona. Requisits dels aspirants
  
Per a ser admesos a aquest procés selectiu per a l'accés a la funció pública local, caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre d'aquesta o la de qualsevol dels estats als quals, d'acord amb els tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Unió Europea.
  
b) Tenir complits els 18 anys d'edat i no excedir de 55 anys.
  
c) Estar en possessió del títol de Llicenciat en Informàtica, Ciències Exactes, Físiques o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.
  
d) Posseir la capacitat física i psíquica necessària per a l'exercici de les funcions dels llocs de treball afectat.
  
e) No haver estat separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Tercera. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'oficina d'informació municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 6.025 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.
  
Els citats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
Els aspirants que per estar afectats d'una minusvalia necessiten adaptacions per a la realització de les proves ho indicaran en l'apartat corresponent a fi que es puguen adoptar les mesures oportunes, les quals seran concedides a criteri del tribunal selectiu, després de l'estudi previ i sempre i quan es garanteixen les condicions d'igualtat amb la resta de torns. En aquests casos en els quals se susciten dubtes sobre l'oportunitat en allò sol·licitat, es podrà oir l'interessat, així com demanar assessorament i, si s'escau, col·laboració dels òrgans tècnics competents. En tot cas hi haurà congruència entre l'adaptació que se sol·licita i la naturalesa de l'exercici per al qual es demana ja que aquella no pot desvirtuar el sentit de la prova.
  
Així mateix, hauran de fer declaració expressa que reuneixen els requisits exigits i la capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal pel que fa a la capacitat de l'aspirant per a l'exercici de les funcions de la plaça a la qual opta, podrà recaptar el corresponent dictamen de l'òrgan competent. En aquest cas, fins que s'emeta el dictamen l'aspirant podrà participar condicionalment en el procés selectiu, i queda en suspens la resolució definitiva sobre l'admissió o exclusió del procés fins la recepció del dictamen.
  
Quarta. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.
  
Expirat aquest termini, per resolució, en el termini d'un mes, ampliable en els supòsits previstos en la Llei 30/1994, es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base novena.
  
En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicarà en el Butlletí Oficial de la Província o es notificarà individualment als directament afectats.
  
Cinquena. Tribunal
  
El tribunal per a aquesta selecció, estarà integrat pels següents membres, tots amb veu i vot:
  
Presidenta titular: alcaldessa de la corporació.
  
President suplent: regidor delegat de l'Àrea d'Administració General o membre de la corporació en qui delegue el president titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: un regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació, del grup A de titulació.
  
Suplent: un funcionari de carrera d'aquesta corporació, del grup A de titulació.
  
Titular: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Suplent: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Titular: Un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Suplent: un funcionari de carrera d'aquesta corporació membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del president titular o suplent, la presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria primera de les que s'hi recullen, tant pel que fa a les assistències dels membres del tribunal com la dels assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
Sisena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la base quarta anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis en el tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.
  
Es podran reduir els terminis indicats si ho proposara el tribunal i acceptaren tots els aspirants o fóra sol·licitat per aquests unànimement. Açò constarà en l'expedient.
  
Setena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificat i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que es realitzarà a l'efecte.
  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.
  
Vuitena. Llista d'aprovats
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Novena. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma segona de la present convocatòria.
  
Els aspirants proposats que hagen fet valer la seua condició de persones amb minusvalia, hauran d'acreditar aquesta condició mitjançant la certificació expedida per la Conselleria de Treball i Afers Socials o òrgans competents, en la qual s'haurà d'acreditar, a més de la discapacitat igual o superior al 33%, la seua capacitat per a exercir les tasques i funcions de la plaça.
  
Els aspirants que tinguen la condició de funcionari de carrera quedaran exempts de justificar documentalment les condicions generals a què es refereix la base segona, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació d'aquests aspirants i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.
  
En el supòsit que l'aspirant és exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves estiguen fora pel límit establit en la norma primera.
  
Els aspirants que superen les proves selectives acreditaran els seus coneixements de valencià mitjançant la presentació de certificats, diplomes o títols que estiguen homologats per la Generalitat Valenciana. Els qui no puguen acreditar aquests coneixements es comprometran a la realització dels cursos de perfeccionament que per a aquesta finalitat s'organitzen.
  
Deu. Nomenament
  
Una vegada complits els requisits precedents, s'efectuarà el nomenament dels aspirants proposats, que hauran de prendre possessió del càrrec en el termini de 30 dies, a comptar des de l'endemà de la notificació del nomenament.
  
Onze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Dotze. Normativa i recursos
  
1. La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril, el Reial Decret 896/1991, de 7 de juny, Reial Decret 364/1995, de 10 de març, com també per la normativa autonòmica valenciana sobre la funció pública, Text Refós de 24 d'octubre de 1995; Decret 69/1986, de 2 de juny, i altres normes reglamentàries.
  
2. Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base dotze pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Normes específiques
  
Primera. Qualificació dels exercicis
  
Es qualificarà cadascun dels exercicis que figuren en el corresponent annex fins a un màxim de 10 punts, i seran eliminats els aspirants que no aconseguisquen un mínim de 5 punts en cadascun d'aquests.
  
El tribunal qualificador queda facultat per a la determinació del nivell mínim exigit per a l'obtenció d'aquestes qualificacions de conformitat amb el sistema de valoració que s'adopte en cada prova.
  
Segona. Qualificació definitiva
  
La qualificació definitiva dels aspirants que hagueren superat els exercicis, vindrà determinada per la suma de les qualificacions parcials. En els supòsits de puntuacions iguals, els empats es resoldran atenent a la major puntuació obtinguda en l'exercici pràctic, en cas de persistir l'empat s'atendrà a la puntuació del tercer exercici i posteriorment a la puntuació del primer exercici i si encara persistira aquest es resoldrà a favor de l'aspirant de major edat.
  
Annex I
  
Primer exercici. De caràcter obligatori i eliminatori
  
Consistirà en contestar per escrit un qüestionari de 100 preguntes, tipus test, relacionades amb els temes que figuren en l'annex II de les bases d'aquesta convocatòria.
  
El temps de duració de l'exercici, així com la penalització dels errors, els determinarà el tribunal immediatament abans de començar la prova en funció de la dificultat d'aquesta.
  
Segon exercici. De caràcter obligatori i eliminatori
  
Consistirà en la realització d'una o dos proves pràctiques, determinades pel tribunal immediatament abans de la celebració de l'exercici, relacionades amb les funcions pròpies dels llocs de treball reservats a la subescala i categoria i amb les matèries incloses en el programa que figura en l'annex II. El temps de duració de la prova o proves, serà determinat pel tribunal en funció de la dificultat que representen.
  
Tercer exercici. De caràcter obligatori i eliminatori
  
Consistirà en desenvolupar, per escrit, durant un període màxim de dues hores, un tema de caràcter general determinat pel tribunal immediatament abans de començar l'exercici d'entre dues o més propostes i relacionat amb el programa que s'acompanya en aquesta convocatòria com a annex II, encara que no s'atinga a un epígraf concret d'aquest. Els aspirants tindran llibertat àmplia pel que fa a la forma d'exposició.
  
En aquest exercici es valorarà la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Annex II
  
Programa
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La Corona. Les Corts Generals.
  
Tema 4. El govern i l'administració. El poder judicial.
  
Tema 5. Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: Principis generals i organització.
  
Tema 6. Fonts del dret públic. La llei: classes. El reglament: classes. Altres fonts del dret administratiu.
  
Tema 7. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.
  
Tema 8. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 9. Els recursos administratius. Classes: recurs ordinari, recurs de revisió. El recurs contenciós administratiu.
  
Tema 10. Règim local espanyol. Principis constitucionals.
  
Tema 11. La província en el règim local. Organització provincial. Competències.
  
Tema 12. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 13. Personal al servei de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 14. Principis generals i classes de contractes administratius en l'esfera local. La selecció del contractista. Drets i deures dels contractistes i de l'administració.
  
Tema 15. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.
  
Tema 16. El servei públic en l'esfera local. Les maneres de gestió dels serveis. Consideració especial de la concessió.
  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 18. Hisendes locals. Classificació dels ingressos.
  
Tema 19. Informàtica i informació. Evolució històrica de la informàtica.
  
Tema 20. Gestió de memòria.
  
Tema 21. Emmagatzemament de la informació. Memòria principal. Memòria virtual.
  
Tema 22. Sistemes operatius. Gestió de recursos.
  
Tema 23. Sistemes oberts. Concepte. Origen i evolució. Sistemes oberts versus sistemes propietaris.
  
Tema 24. Evolució i tendència dels sistemes operatius. Sistemes operatius multiusuari. Administració del sistema operatiu.
  
Tema 25. Concepte de cues. Definició i accés. Aplicacions de l'estructura de cues.
  
Tema 26. Concepte de llistes. Definició d'accés. Aplicacions de l'estructura de llista.
  
Tema 27. Concepte de piles. Definició i accés. Aplicacions de l'estructura de piles.
  
Tema 28. Evolució dels sistemes de gestió de bases de dades.
  
Tema 29. Bases de dades distribuïdes. Conceptes bàsics. Propagació d'actualitzacions. Processament de consultes.
  
Tema 30. Control de concurrència en bases de dades distribuïdes. Reserves. Marques de temps. Protocols de confirmació.
  
Tema 31. BD Documentals. Característiques generals. Requisits del tractament documental. Thesaurus.
  
Tema 32. Informàtica documental. Estructura de la documentació informatitzada.
  
Tema 33. Transmissió de dades. Generalitats: conceptes previs: comunicació, informació i transmissió. Elements generals sobre TD. Velocitat de transferència, transferència sèrie/paral·lel, transferència síncrona/asíncrona.
  
Tema 34. Xarxes d'àrea local. Concepte i usos. Topologies.
  
Tema 35. Enginyeria del programari. Cicle de vida clàssic. Crisi del programari. Construcció de prototips. Aportació d'una eina CASE.
  
Tema 36. Anàlisis de dades. Model conceptual d'informació. Normalització.
  
Tema 37. Cicle de vida d'un sistema. Concepte general. Etapes.
  
Tema 38. Implantació i manteniment d'aplicacions. Instruccions i normes. Documentació. Proves i jocs d'assaig.
  
Tema 39. Sistemes integrats. Connexió ordinador personal/ordinador central. Ordinadors departamentals.
  
Tema 40. Seguretat física en instal·lacions de processos de dades. Generalitats. Riscos. Mesures de seguretat. Plans d'emergència.
  
Tema 41. Seguretat lògica en una instal·lació de processos de dades. Generalitats. Riscos. Processos de recuperació.
  
Tema 42. Comité informàtic. Objectius i funcions.
  
Tema 43. Direcció de projectes. Definició d'objectius. Informes.
  
Tema 44. Seguiment i control de projectes. Planificació i estimació.
  
Tema 45. Col·laboracions externes en el departament d'informàtica. Auditoria. Consultoria.
  
Tema 46. L'auditoria informàtica. Funcions. Metodologia.
  
Tema 47. L'auditor i el departament d'informàtica. Plans tàctics i plans operacionals.
  
Tema 48. Gestió de contractes. Elaboració d'un plec de condicions. Avaluació de les ofertes.
  
Tema 49. Tipus de contracte en l'administració pública per a les col·laboracions externes del departament d'informàtica.
  
Tema 50. Gestió econòmica del departament d'informàtica. Concepte de despesa en informàtica. Elaboració del pressupost de despeses.
  
Tema 51. Sistemes d'informació de les hisendes locals. Tipus d'ingressos.
  
Tema 52. Implicació de la informàtica en l'aplicació de la Llei 30/1992, de Règim Jurídic de les Administracions Públiques i Procediment Administratiu Comú.
  
Tema 53. Implicació de la legislació actual en la informàtica: llei de regulació del tractament automatitzat de dades. Protecció jurídica de programes d'ordinador.
  
Tema 54. La informàtica en l'administració local. Evolució.
  
Tema 55. Manteniment i explotació de sistemes. Manual d'explotació.
  
Tema 56. Característiques de la gestió del manteniment de sistemes.
  
Tema 57. Organització del departament d'informàtica. Estructures alternatives.
  
Tema 58. Pla informàtic. Justificació d'un pla informàtic. Estructura i contingut.
  
Tema 59. Planificació estratègica dels sistemes d'informació. Planificació tecnològica dels SI.
  
Tema 60. Privacitat de la informació. Legislació actual en allò referent a informació emmagatzemada en mitjans informàtics.
  
Tema 61. Relació entre organització i informàtica en una administració local. Funcions de l'organitzador. Funcions de l'analista informàtic. Posicionament del departament d'informàtica dins de l'organització.
  
Tema 62. Classificació dels sistemes d'informació: EIS, DSS, direcció operativa.
  
Tema 63. Relacions de l'administració local amb el Servei de Correus i Telègrafs.
  
Tema 64. Paper de la informàtica en l'elaboració, execució i seguiment del pressupost de despeses d'una administració local.
  
Tema 65. Gestió de la informació en l'inventari municipal i en la comptabilitat patrimonial. Relacions existents i diferència de criteris.
  
Tema 66. Necessitats bàsiques de sistemes d'informació per a l'atenció al ciutadà.
  
Tema 67. Gestió de la informació en els registres d'entrada d'una administració local.
  
Tema 68. Gestió de la informació en els registres d'eixida. Alternatives.
  
Tema 69. Gestió de la informació per al tractament dels acords municipals.
  
Tema 70. Informàtica en la gestió de recaptació d'una administració local.
  
Tema 71. Informàtica en la gestió de tresoreria d'una administració local.
  
Tema 72. Implantació d'un sistema per al seguiment dels expedients d'una administració local: Etapes. Problemes i solucions.
  
Tema 73. La informàtica com a ajuda per a la presa de decisions: avaluació de l'opinió pública.
  
Tema 74. Col·laboració entre l'administració local i les entitats bancàries.
  
Tema 75. Planificació dels sistemes d'informació. Impacte en les organitzacions. Errors més comuns en la posada en marxa d'un SI.
  
Tema 76. Principals sistemes d'informació per a una administració local.
  
Tema 77. Problemàtica de la gestió del patrimoni d'una administració pública. Sistemes d'informació implicats en la gestió del patrimoni. Possibilitats d'integració.
  
Tema 78. Paper de la informàtica en la gestió dels padrons fiscals.
  
Tema 79. Sistema d'informació per a la gestió de personal.
  
Tema 80. Sistema informàtic per a la comptabilització d'operacions segons la ICAL.
  
Tema 81. La informàtica en la comptabilització de la gestió del pressupost d'una administració local. Fases.
  
Tema 82. Sistemes d'informació per a la presa de decisions en la gestió del sòl municipal.
  
Tema 83. Sistemes d'informació per a la gestió de les cessions de sòl en una administració pública.
  
Tema 84. Sistemes d'informació per a la gestió dels projectes d'expropiació.
  
Tema 85. Sistemes d'Informació Geogràfica (GIS). Aplicacions.
  
Tema 86. Sistemes d'informació per al seguiment de les inversions d'una administració pública.
  
Tema 87. Informàtica personal. Entorns d'aplicació. Eines de càlcul personals. Estratègies en la formació d'usuaris.
  
Tema 88. Estadístiques de la gestió administrativa. Principals paràmetres de mesura. Memòria de fi d'exercici.
  
Tema 89. Sistemes multimèdia. Generalitats. Conceptes multimèdia.
  
Tema 90. Sistemes avançats de distribució d'informació. Videotex. CD-ROM. Missatgeria.